CELEX: 32015R1905
Language: et
Date: 2015-10-22 00:00:00
Title: Komisjoni määrus (EL) 2015/1905, 22. oktoober 2015, millega muudetakse Euroopa Parlamendi ja nõukogu määruse (EÜ) nr 183/2005 II lisa seoses dioksiinide seirega õlides, rasvades ja neist saadud toodetes (EMPs kohaldatav tekst)

23.10.2015   
            
            
               ET
            
            
               Euroopa Liidu Teataja
            
            
               L 278/5
            
         KOMISJONI MÄÄRUS (EL) 2015/1905,
   22. oktoober 2015,
   millega muudetakse Euroopa Parlamendi ja nõukogu määruse (EÜ) nr 183/2005 II lisa seoses dioksiinide seirega õlides, rasvades ja neist saadud toodetes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 12. jaanuari 2005. aasta määrust (EÜ) nr 183/2005, millega kehtestatakse söödahügieeni nõuded, (1) eriti selle artiklit 27,
   ning arvestades järgmist:
   
               (1)
            
            
               Määruses (EÜ) nr 183/2005 on sätestatud üldised söödahügieenialased eeskirjad, tingimused ja kord, millega tagatakse, et töötlemisel ette tulevate võimalike ohtude minimeerimiseks ja kontrollimiseks sätestatud tingimustest peetakse kinni. Määruses on veel ette nähtud, et pädev asutus peab olema söödakäitlemisettevõtted registreerinud või neid tunnustanud. Lisaks peavad söödatootmise ahelas tagapool tegutsevad söödakäitlejad tarnima sööta üksnes registreeritud või tunnustatud ettevõttelt.
            
         
               (2)
            
            
               Määruse (EÜ) nr 183/2005 II lisas on sätestatud nõuded neile söödakäitlejatele, kes ei tegutse esmatootmise tasandil. Täpsemalt nõutakse seal, et kõnealuses lisas sätestatud dioksiinide seire nõuded vaadatakse läbi 16. märtsiks 2014.
            
         
               (3)
            
            
               Tuleks muuta määruse (EÜ) nr 183/2005 II lisas sätestatud mõistet „taimeõlidest saadud toode” selgitamaks, et see mõiste ei hõlma tooteid, mis on saadud rafineeritud õlist, ega ka vastavalt Euroopa Parlamendi ja nõukogu määrusele (EÜ) nr 1831/2003 (2) lubatud söödalisandeid.
            
         
               (4)
            
            
               Samuti tuleks muuta määruse (EÜ) nr 183/2005 II lisas sätestatud mõistet „rasvade segamine” selgitamaks erinevust rasvade segamise ning rasva- ja õlipartiide järjestikuste tarnete ladustamise vahel (ilma neid segamata). Veel tuleks selgitada, millal tuleks segatud rasvu käsitada segasöödana ja millal söödamaterjalina.
            
         
               (5)
            
            
               Kuna väga oluline on tuvastada ilmselgelt dioksiiniga saastunud tooted juba nende söödaahelasse sisenemisel, tuleks selgitada, et määruse (EÜ) nr 183/2005 II lisas sätestatud dioksiiniseire nõudeid kohaldatakse kõigi söödakäitlejate suhtes, kes sööta turule viivad, sealhulgas ka importijate suhtes.
            
         
               (6)
            
            
               Selleks et tagada, et sööda kohta esitataks nõuetekohane teave ja et sööda liikumine oleks jälgitav, tuleks rõhutada Euroopa Parlamendi ja nõukogu määruses (EÜ) nr 767/2009 (3) kehtestatud märgistusnõuete täitmise ja eelkõige komisjoni määruses (EL) nr 68/2013 (4) sätestatud nimetuste, spetsifikatsioonide ja numbrite kasutamise vajalikkust.
            
         
               (7)
            
            
               Selleks, et suure söödakoguse puhul saada representatiivne analüüsitulemus, tuleb analüüside tegemiseks kasutada kogu söödakogust esindavat valimit. Seega on asjakohane, et regulaarsete ajavahemike järel võetaks üksikproove, mis moodustavad kogumproovi (nt üks üksikproov iga 50 tonni pealt). See on kooskõlas komisjoni määruses (EÜ) nr (EÜ) nr 152/2009 (5) sätestatud proovivõtueeskirjadega.
            
         
               (8)
            
            
               Määruses (EÜ) nr 183/2005 sätestatud dioksiiniseire käigus saadud tulemused, komisjoni Veterinaar- ja Toiduameti auditiaruanded (6) ja asjaolu, et toidu- ja söödaalase kiirhoiatussüsteemi (7) kaudu ei teatatud taimeõlist saadud toodete (v. a füüsikalise rafineerimise tulemusena saadavad rasvhapete destillaadid ja desodestillaadid) puhul mitte ühestki nõuetele mittevastavast proovist, näitavad, et nende toodete puhul ei ole dioksiiniga saastatuse oht väga suur. Seega on asjakohane muuta nende toodete suhtes määruse (EÜ) nr 183/2005 II lisas kehtestatud dioksiinisisalduse 100 %-lise kontrollimise nõuet leebemaks.
            
         
               (9)
            
            
               Selleks, et selgitada, kes vastutab importtoodete dioksiiniseire eest, tuleks määruse (EÜ) nr 183/2005 II lisas sätestada eraldi säte. See peaks tagama ka selle, et importtoodete ohutuse tase on võrdne liidus toodetud toodete omaga.
            
         
               (10)
            
            
               Määruse (EÜ) nr 183/2005 II lisaga kehtestatud süsteemi, mille kohaselt tuleb kinnitada tõendiga, et teatud konkreetsest partiist on võetud kohustuslik proov, tuleks muuta selliselt, et lisatakse mitu täpsustust, milles käsitletakse eri söödakäitlejate ülesandeid ja selgitatakse söödaahela eri etappides tegutsevate ettevõtjate vastutust.
            
         
               (11)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 183/2005 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolev määruse lisa punkti 3 alapunkti b alapunkti 2 alapunkti h kohaldatakse alates 23. aprillist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. oktoober 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 35, 8.2.2005, lk 1.
   
      (2)  Euroopa Parlamendi ja nõukogu määrus (EÜ) nr 1831/2003, 22. september 2003, loomasöötades kasutatavate söödalisandite kohta (ELT L 268, 18.10.2003, lk 29).
   
      (3)  Euroopa Parlamendi ja nõukogu määrus (EÜ) nr 767/2009, 13. juuli 2009, sööda turuleviimise ja kasutamise kohta (ELT L 229, 1.9.2009, lk 1).
   
      (4)  Komisjoni määrus (EL) nr 68/2013, 16. jaanuar 2013, söödamaterjalide kataloogi kohta (ELT L 29, 30.1.2013, lk 1).
   
      (5)  Komisjoni määrus (EÜ) nr 152/2009, 27. jaanuar 2009, milles sätestatakse proovivõtu- ja analüüsimeetodid sööda ametlikuks kontrolliks (ELT L 54, 26.2.2009, lk 1).
   
      (6)  http://ec.europa.eu/food/fvo/audit_reports/index.cfm: Auditid nr 2013-6748, 2013-6749, 2013-6750, 2013-6751, 2013-6752, 2013-6753, 2014-7036, 2014-7037 ja 2014-7038.
   
      (7)  http://ec.europa.eu/food/safety/rasff/portal/index_en.htm
   
      LISA
      Määruse (EÜ) nr 183/2005 II lisa muudetakse järgmiselt.
      
                  1)
               
               
                  Osas, mille pealkiri on „MÕISTED”, asendatakse punktid b ja c allpool esitatud punktidega b ja c ning lisatakse punkt d:
                  „b)   „õlist või rasvast saadud toode”– mis tahes toode, mis on otse või kaudselt saadud töötlemata või kasutatud õlist või rasvast õlikeemilise või biodiisli töötlemise või destilleerimise või keemilise või füüsikalise rafineerimise tulemusena, v.a:
                  
                              —
                           
                           
                              rafineeritud õli,
                           
                        
                              —
                           
                           
                              rafineeritud õlist saadud tooted ja
                           
                        
                              —
                           
                           
                              söödalisandid;
                           
                        c)   „rasvade segamine”– segasööda tootmine, või juhul, kui kõik sööda koostisosad kuuluvad komisjoni määruse (EL) nr 68/2013 (1) lisa C OSA sama kande alla ja on saadud samast taimest või loomaliigilt või söödamaterjalidest, mis saadakse töötlemata õli, rafineeritud õli, loomse rasva, määruse (EÜ) nr 852/2004 reguleerimisalasse kuuluvate toidukäitlejate poolt kasutatud õli või sellest saadud toodete segamisel eesmärgiga toota segaõli või -rasva, v. a:
                  
                              —
                           
                           
                              üksnes järjestikuste partiide ladustamine ja
                           
                        
                              —
                           
                           
                              üksnes rafineeritud õlide segamine;
                           
                        d)   „rafineeritud õli või rasv”– õli või rasv, mis on läbinud määruse (EL) nr 68/2013 lisa B osas loetletud töötlemisviiside sõnastiku 53. punkti all loetletud töötlemisele vastava rafineerimisprotsessi.
                  
                     (1)  Komisjoni määrus (EL) nr 68/2013, 16. jaanuar 2013, söödamaterjalide kataloogi kohta EMPs kohaldatav tekst (ELT L 29, 30.1.2013, lk 1).”"
						
               
            
                  2)
               
               
                  Osas, mille pealkiri on „TOOTMINE”, asendatakse punkt 8 alljärgnevaga ning lisatakse punkt 9:
                  
                              „8)
                           
                           
                              Toodete märgistusel peab olema selgelt märgitud, kas toode on ette nähtud kasutamiseks söödana või muul otstarbel. Kui teatav tootepartii ei ole sööda või toiduna kasutamiseks deklareeritud, ei tohi käitleja töötlemisahela hilisemas etapis sellekohast teavet muuta.
                           
                        
                              9)
                           
                           
                              Söödamaterjalide märgistamisel Euroopa Parlamendi ja nõukogu määruse (EÜ) nr 767/2009 (2) artikli 16 kohaselt tuleks võimaluse korral kasutada komisjoni määruses (EL) nr 68/2013 sätestatud nimetusi.
                           
                        
                     (2)  Euroopa Parlamendi ja nõukogu määrus (EÜ) nr 767/2009, 13. juuli 2009, sööda turuleviimise ja kasutamise kohta (ELT L 229, 1.9.2009, lk 1).”"
						
               
            
                  3)
               
               
                  Osa, mille pealkiri on „DIOKSIINISEIRE”, muudetakse järgmiselt:
                  
                              a)
                           
                           
                              Osa pealkiri asendatakse järgmisega:
                              „DIOKSIINIDE SEIRE ÕLIDES, RASVADES JA NEIST SAADUD TOODETES”;
                           
                        
                              b)
                           
                           
                              punkt 2 asendatakse järgmisega:
                              
                                          „2.
                                       
                                       
                                          Söödakäitleja HACCP-süsteemi täiendamiseks tehakse punktis 1 osutatud analüüse vähemalt järgmise sagedusega (kui ei ole eraldi märgitud, peaks analüüsitav tootepartii kaaluma kuni 1 000 tonni):
                                          
                                                      a)
                                                   
                                                   
                                                      söödakäitlejad, kes töötlevad töötlemata taimset rasva ja õli:
                                                      
                                                                  i)
                                                               
                                                               
                                                                  taimsest rasvast või õlist saadud toodete partiist tuleb analüüsida 100 %, välja arvatud juhul, kui tegemist on:
                                                                  
                                                                              —
                                                                           
                                                                           
                                                                              glütserooli,
                                                                           
                                                                        
                                                                              —
                                                                           
                                                                           
                                                                              letsitiini,
                                                                           
                                                                        
                                                                              —
                                                                           
                                                                           
                                                                              vaigu,
                                                                           
                                                                        
                                                                              —
                                                                           
                                                                           
                                                                              punktis ii osutatud toodetega;
                                                                           
                                                                        
                                                            
                                                                  ii)
                                                               
                                                               
                                                                  keemilisel rafineerimisel saadavad happelised õlid, seebirasvad, kasutatud filterained, kasutatud aktiivmuld ja kookospähkli toorõli saabuvad partiid analüüsitakse ja dokumenteeritakse HACCP-süsteemi osana;
                                                               
                                                            
                                                
                                                      b)
                                                   
                                                   
                                                      söödakäitlejad, kes toodavad loomseid rasvu, sh loomse rasva põhiseid saadusi:
                                                      
                                                                  i)
                                                               
                                                               
                                                                  üks representatiivne analüüs aastas 5 000 tonni kohta ja vähemalt üks representatiivne analüüs aastas loomse rasva või sellest saadud toodete puhul, mis Euroopa Parlamendi ja nõukogu määruse (EÜ) nr 1069/2009 (3) artikli 10 kohaselt kuuluvad 3. kategooria materjali alla või mis on pärit ettevõttest, mis on heaks kiidetud Euroopa Parlamendi ja nõukogu määruse (EÜ) nr 853/2004 (4) artikli 4 kohaselt;
                                                               
                                                            
                                                
                                                      c)
                                                   
                                                   
                                                      söödakäitlejad, kes toodavad kalaõli:
                                                      
                                                                  i)
                                                               
                                                               
                                                                  100 % kalaõli partiidest, kui kalaõli on toodetud:
                                                                  
                                                                              —
                                                                           
                                                                           
                                                                              toodetest, mis on saadud kalaõlist, v.a rafineeritud kalaõlist,
                                                                           
                                                                        
                                                                              —
                                                                           
                                                                           
                                                                              kalapüügipiirkondadest, mida ei ole jälgitud, kaladest, mille päritolu ei ole teada või mis on pärit Läänemerest,
                                                                           
                                                                        
                                                                              —
                                                                           
                                                                           
                                                                              kalade kõrvalsaadustest, mis on pärit ettevõtetest, mis töötlevad inimtoiduks ettenähtud kala, kuid millel puudub ELi tunnustus,
                                                                           
                                                                        
                                                                              —
                                                                           
                                                                           
                                                                              põhjaputassuust või põhjamenhedenist;
                                                                           
                                                                        
                                                            
                                                                  ii)
                                                               
                                                               
                                                                  kalaõlist (v.a rafineeritud kalaõlist) saadud toodete väljaviidavatest partiidest tuleb analüüsida 100 %;
                                                               
                                                            
                                                                  iii)
                                                               
                                                               
                                                                  üks representatiivne analüüs 2 000 tonni alapunktis i nimetamata kalaõli kohta;
                                                               
                                                            
                                                                  iv)
                                                               
                                                               
                                                                  kalaõli, mis on saastest puhastatud määruse (EÜ) nr 767/2009 VIII lisas ja komsjoni määruses (EL) 2015/786 (5) osutatud ametlikult tunnustatud töötluse teel, analüüsitakse ja dokumenteeritakse HACCP-süsteemi osana;
                                                               
                                                            
                                                
                                                      d)
                                                   
                                                   
                                                      õlikeemiatööstus, kes laseb sööta turule:
                                                      
                                                                  i)
                                                               
                                                               
                                                                  punktidega b või h hõlmamata loomsete rasvade, punktidega c või h hõlmamata kalaõli, määruse (EÜ) nr 852/2004 kohastelt toidukäitlejatelt saadud kasutatud õli ja rasva ning segarasvade saabuvatest partiidest tuleb analüüsida 100 %;
                                                               
                                                            
                                                                  ii)
                                                               
                                                               
                                                                  rasvast või õlist saadud ja söödana turule lastavatest tootepartiidest tuleb analüüsida 100 %, välja arvatud juhul, kui tegemist on:
                                                                  
                                                                              —
                                                                           
                                                                           
                                                                              glütserooli,
                                                                           
                                                                        
                                                                              —
                                                                           
                                                                           
                                                                              lõhustamise tulemusena saadud puhaste destilleeritud rasvhapete,
                                                                           
                                                                        
                                                                              —
                                                                           
                                                                           
                                                                              punktis iii osutatud toodetega;
                                                                           
                                                                        
                                                            
                                                                  iii)
                                                               
                                                               
                                                                  lõhustamise tulemusena saadud toorrasvhapped, glütserooliga esterdatud rasvhapped, rasvhapete mono- ja diglütseriidid, rasvhapete soolad ja kookospähkli toorõli saabuvad partiid analüüsitakse ja dokumenteeritakse HACCP-süsteemi osana;
                                                               
                                                            
                                                
                                                      e)
                                                   
                                                   
                                                      biodiislitööstus, mis laseb sööta turule:
                                                      
                                                                  i)
                                                               
                                                               
                                                                  punktidega b või h hõlmamata loomsete rasvade, punktidega c või h hõlmamata kalaõli, määruse (EÜ) nr 852/2004 kohastelt toidukäitlejatelt saadud kasutatud õli ja rasva ning segarasvade saabuvatest partiidest tuleb analüüsida 100 %;
                                                               
                                                            
                                                                  ii)
                                                               
                                                               
                                                                  rasvast või õlist saadud ja söödana turule viidavatest tootepartiidest tuleb analüüsida 100 %, välja arvatud juhul, kui tegemist on:
                                                                  
                                                                              —
                                                                           
                                                                           
                                                                              glütserooli,
                                                                           
                                                                        
                                                                              —
                                                                           
                                                                           
                                                                              letsitiini,
                                                                           
                                                                        
                                                                              —
                                                                           
                                                                           
                                                                              vaigu,
                                                                           
                                                                        
                                                                              —
                                                                           
                                                                           
                                                                              punktis iii loetletud toodetega;
                                                                           
                                                                        
                                                            
                                                                  iii)
                                                               
                                                               
                                                                  keemilisel rafineerimisel saadavad happelised õlid, seebirasvad ja kookospähkli toorõli analüüsitakse ja dokumenteeritakse HACCP-süsteemi osana;
                                                               
                                                            
                                                
                                                      f)
                                                   
                                                   
                                                      rasvu segavad ettevõtted:
                                                      
                                                                  i)
                                                               
                                                               
                                                                  kookospähkli toorõli, punktidega b või h hõlmamata loomsete rasvade, punktidega c või h hõlmamata kalaõli, määruse (EÜ) nr 852/2004 kohastelt toidukäitlejatelt saadud kasutatud õli ja rasva ning segarasvade ja -õli ning rasvast ja õlist saadud toodete saabuvatest partiidest tuleb analüüsida 100 %, välja arvatud juhul, kui tegemist on:
                                                                  
                                                                              —
                                                                           
                                                                           
                                                                              glütserooli,
                                                                           
                                                                        
                                                                              —
                                                                           
                                                                           
                                                                              letsitiini,
                                                                           
                                                                        
                                                                              —
                                                                           
                                                                           
                                                                              vaigu,
                                                                           
                                                                        
                                                                              —
                                                                           
                                                                           
                                                                              punktis ii loetletud toodetega;
                                                                           
                                                                        
                                                            
                                                                  ii)
                                                               
                                                               
                                                                  keemilisel rafineerimisel saadavad happelised õlid, lõhustamise tulemusena saadud toorrasvhapped, lõhustamise tulemusena saadud puhtad destilleeritud rasvhapped ja seebirasvad analüüsitakse ja dokumenteeritakse HACCP-süsteemi osana,
                                                                  või
                                                               
                                                            
                                                                  iii)
                                                               
                                                               
                                                                  analüüsitakse 100 % partiidest, mis sisaldavad söödana kasutamiseks ettenähtud segarasvu ja -õlisid.
                                                                  Söödakäitleja teatab pädevale ametiasutusele, kumma võimaluse ta valib;
                                                               
                                                            
                                                
                                                      g)
                                                   
                                                   
                                                      punktis f loetlemata tootjad, kes toodavad segasööta toiduloomade jaoks:
                                                      
                                                                  i)
                                                               
                                                               
                                                                  kookospähkli toorõli, punktidega b või h hõlmamata loomsete rasvade, punktidega c või h hõlmamata kalaõli, määruse (EÜ) nr 852/2004 kohastelt toidukäitlejatelt saadud kasutatud õli ja rasva ning segarasvade ja -õli ning rasvast ja õlist saadud toodete saabuvatest partiidest tuleb analüüsida 100 %, välja arvatud juhul, kui tegemist on:
                                                                  
                                                                              —
                                                                           
                                                                           
                                                                              glütserooli,
                                                                           
                                                                        
                                                                              —
                                                                           
                                                                           
                                                                              letsitiini,
                                                                           
                                                                        
                                                                              —
                                                                           
                                                                           
                                                                              vaigu,
                                                                           
                                                                        
                                                                              —
                                                                           
                                                                           
                                                                              punktis ii loetletud toodetega;
                                                                           
                                                                        
                                                            
                                                                  ii)
                                                               
                                                               
                                                                  keemilisel rafineerimisel saadavad happelised õlid, lõhustamise tulemusena saadud toorrasvhapped, lõhustamise tulemusena saadud puhtad destilleeritud rasvhapped, filterained, aktiivmuld ja seebirasvad analüüsitakse ja dokumenteeritakse HACCP-süsteemi osana;
                                                               
                                                            
                                                                  iii)
                                                               
                                                               
                                                                  analüüsitakse 1 % partiidest, mis sisaldavad segasööta, mis sisaldab alapunktides i ja ii osutatud tooteid;
                                                               
                                                            
                                                
                                                      h)
                                                   
                                                   
                                                      importijad, kes lasevad turule alljärgnevalt loetletud sööta:
                                                      
                                                                  i)
                                                               
                                                               
                                                                  kookospähkli toorõli, loomsete rasvade, kalaõli, toidukäitlejatelt saadud kasutatud õlide ja rasvade, segarasvade ja -õlide, taimsest õlist ekstraheeritud tokoferoolide ja neist valmistatud tokoferüülatsetaadi, õlist ja rasvast saadud toodete saabuvatest partiidest tuleb analüüsida 100 %, välja arvatud juhul, kui tegemist on:
                                                                  
                                                                              —
                                                                           
                                                                           
                                                                              glütserooli,
                                                                           
                                                                        
                                                                              —
                                                                           
                                                                           
                                                                              letsitiini,
                                                                           
                                                                        
                                                                              —
                                                                           
                                                                           
                                                                              vaigu,
                                                                           
                                                                        
                                                                              —
                                                                           
                                                                           
                                                                              punktis ii loetletud toodetega;
                                                                           
                                                                        
                                                            
                                                                  ii)
                                                               
                                                               
                                                                  keemilisel rafineerimisel saadavad happelised õlid, lõhustamise tulemusena saadud toorrasvhapped, lõhustamise tulemusena saadud puhtad destilleeritud rasvhapped ja seebirasvad analüüsitakse ja dokumenteeritakse HACCP-süsteemi osana
                                                               
                                                            
                                                
                                    
                                 (3)  Euroopa Parlamendi ja nõukogu määrus (EÜ) nr 1069/2009, 21. oktoober 2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (ELT L 300, 14.11.2009, lk 1)."
						
                              
                                 (4)  Euroopa Parlamendi ja nõukogu määrus (EÜ) nr 853/2004, 29. aprill 2004, millega sätestatakse loomset päritolu toidu hügieeni erieeskirjad (ELT L 139, 30.4.2004, lk 55)."
						
                              
                                 (5)  Komisjoni määrus (EL) 2015/786, 19. mai 2015, millega määratletakse Euroopa Parlamendi ja nõukogu direktiivis 2002/32/EÜ määratletud loomasööda detoksifitseerimismenetluste vastuvõetavusnõuded (ELT L 125, 21.5.2015, lk 10).”"
						
                           
                        
                              c)
                           
                           
                              Punktid 4, 5 ja 6 asendatakse järgmisega:
                              
                                          „4.
                                       
                                       
                                          Kui söödakäitlejal on dokumendid, mis tõendavad, et tema ettevõttesse saabunud punktis 2 osutatud tootepartiid või partii kõiki koostisosi on tootmise, töötlemise või levitamise varasemal etapil juba analüüsitud, vabastatakse söödakäitleja kohustusest seda partiid analüüsida.
                                       
                                    
                                          5.
                                       
                                       
                                          Mis tahes tootepartiiga, mida on analüüsitud punkti 2 kohaselt, peavad olema kaasas dokumendid, mis tõendavad, et neid tooteid või toodete koostisosi on analüüsitud või need on esitatud analüüsimiseks punktis 1 osutatud akrediteeritud laborile, välja arvatud juhul, kui tegemist on punkti 2 alapunkti a alapunktis ii, alapunkti b alapunktis i, alapunkti c alapunktides iii ja iv, alapunkti d alapunktis iii, alapunkti e alapunktis iii, alapunkti f alapunktis ii, alapunkti g alapunktis ii ja alapunkti h alapunktis ii osutatud toodete partiidega.
                                          Analüüside kohta esitatud dokumendid peavad olema üheselt seotud kontrollitud tarne, partii või partiidega. See seos peab olema kirjeldatud ka tarnija valdustes toodete jälgitavuse tagamiseks loodud dokumenteeritud süsteemis. Kui tarne sisaldab rohkem kui ühte partiid või koostisosa, tuleb tõendamiseks esitatud dokumentides esitada tõendid tarne iga koostisosa kohta. Kui dioksiiniseiret tehakse väljaviidava toote puhul, tuleb toote analüüsimise tõendamiseks esitada analüüsiaruanne.
                                          Punkti 2 alapunkti b alapunktis i või alapunkti c alapunktis iii osutatud toodete mis tahes tarnega peab olema kaasas tõend selle kohta, et need vastavad punkti 2 alapunkti b alapunktis i või alapunkti c alapunktis iii esitatud nõuetele. Kui nõutakse, peab ettevõtja, kes saab heakskiidetud laborilt analüüsitulemused, saatma tarnitud partii või partiide analüüse kinnitava tõendi edasi kauba saajale.
                                       
                                    
                                          6.
                                       
                                       
                                          Kui kõik punkti 2 alapunkti g alapunktis i osutatud toodete saabuvad partiid, mis sisenevad tootmisprotsessi, on vastavalt käesoleva määruse nõuetele analüüsitud ja kui nende puhul on võimalik tagada, et tootmisprotsessi, käitlemise ja ladustamise käigus dioksiinisaaste ei suurene, vabastatakse söödakäitleja kohustusest väljaviidavat toodet analüüsida ning seda analüüsitakse selle asemel kooskõlas HACCP-süsteemi üldpõhimõtetega.”